Hva som ble Na'amans skjebne etter at han kom til Ktesifon er i stor grad omstridt, selv i nær samtidige kilder. Na'aman ble enten øyeblikkelig henrettet, eller fengslet for en tid og deretter henrettet. Det man kan slå fast med sikkerhet er at han var død i år 609, for da ble hans tidligere venn Iyas innsatt som konge, noe som markerte slutten på hans Na'amans dynasti. Riktignok forsøkte Na'amans sønn al-Mundhir å gjenvinne kongedømmet i løpet av Ridda-krigene, og hersket i regionen Bahrain i en periode på 8 måneder før han ble tatt til fange.